RS เปิด 6 กลยุทธ์รับมือ “โควิด-19” เน้นพนักงานปลอดโรค-ดันธุรกิจคอมเมิร์ซโตสวนกระแส
RS เปิด 6 กลยุทธ์รับมือ “โควิด-19” เน้นพนักงานปลอดโรค-ดันธุรกิจคอมเมิร์ซโตสวนกระแส
RS เปิด 6 กลยุทธ์รับมือ “โควิด-19” เน้นพนักงานปลอดโรค-ดันธุรกิจคอมเมิร์ซโตสวนกระแส
27 มี.ค. 2563

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS เปิดเผยว่า หลังจากรัฐบาลประกาศใช้พระราชกำหนด (พ.ร.ก.) การบริหารราชการในสถานการณ์ฉุกเฉิน พ.ศ. 2548 เพื่อแก้ไขการระบาดของเชื้อโควิด-19 นั้น บริษัทฯ เข้าใจสถานการณ์และความกังวลของลูกค้า พนักงาน และพาร์ทเนอร์ โดยเฉพาะอย่างยิ่งในธุรกิจคอมเมิร์ซ ที่มี RS Mall เป็นแพลตฟอร์มหลักซึ่งจำหน่ายสินค้าผ่านช่องทาง on air ทั้งทางช่อง 8, ไทยรัฐทีวี, เวิร์คพอยท์ทีวี และอมรินทร์ทีวี รวมไปถึงช่องทางออนไลน์ www.rsmall.co.th, Line @rsmall และ โทร.1781
ทั้งนี้ บริษัทยืนยันว่ายังคงสามารถให้บริการตามปกติ และพร้อมให้บริการลูกค้าตลอด 24 ชั่วโมง โดยมีสินค้าเพียงพอต่อความต้องการของลูกค้า ทั้งยังบริการจัดส่งสินค้าถึงบ้านให้ฟรีทั่วประเทศ เพื่ออำนวยความสะดวก ลดภาวะเสี่ยงและการแพร่กระจายของเชื้อโควิด-19 ทั้งนี้ บริษัทฯ ไม่ได้นิ่งนอนใจไม่ว่าจะเป็นการบริหารงานในแง่ธุรกิจที่ยังคงสร้างรายได้ต่อเนื่อง จากการออกแคมเปญที่ตอบโจทย์ลูกค้าในช่วงการแพร่ระบาดของไวรัสโควิด-19 โดยมียอดขายเติบโตในเดือนมีนาคมนี้สูงกว่า 35% เมื่อเทียบกับเดือนที่ผ่านมา
ขณะที่ RS ได้มีมาตรการรับมือกับสถานการณ์แพร่ระบาดของไวรัสโควิด-19 ดังนี้
โดยบริษัทฯ เริ่มปฏิบัติตามนโยบายข้างต้น ตั้งแต่วันที่ 26 มีนาคม เป็นต้นไป จนกว่าจะมีประกาศเปลี่ยนแปลง ทั้งนี้ บริษัทฯ ยืนยันว่าการทำงานในแต่ละธุรกิจ มีมาตรฐานและคงคุณภาพการทำงานไว้ให้เหมือนสถานการณ์ปกติ เพื่อให้กระทบต่อการดำเนินธุรกิจน้อยที่สุด ซึ่งจากการรักษาความปลอดภัยอย่างเข้มงวด และความพร้อมของสำนักงานใหม่ พนักงานของ RS GROUP ยังสามารถปฏิบัติหน้าที่ได้จากทั้งที่บ้าน และในอาคารได้ตามปกติ และยังไม่มีผู้ใดติดเชื้อไวรัสโควิด-19
 
 
 